Pefrédo

Pefrédo alebo Pemfrédo (iné názvy: Pefrédó, Pemfrédó, Pefréda, Pemfréda; starogr. Πεφρηδώ, Πεμφρηδώ – Pefrédo, Pemfrédo/iný prepis Pefrédó, Pemfrédo, ) je v gréckej mytológii, jedna z troch starien, zvaných Graie, dcéra morského boha ForkynaApollodoros, Kronika, 2,4,2. a morskej bohyne Kéty.

Pefrédo bola sestrou Deiny a Enye. Bývali ďaleko na západe v blízkom susedstve bohyne noci Nykty.Aischylos, Prometheus, 790. Narodili sa už ako starenyHesiodos, Theogonia, 270., spoločne vlastnili jeden zub a jedno oko. Keď mala oko jedna z nich, ostatné boli slepé a tá ktorá z nich mala zub, mohla sa nasýtiť. O oko a aj o zub sa neustále hádali a tým si strpčovali už beztak smutný život. Sestrami Graií boli ohavné Gorgony a ich bratom bol drak Ladón, ktorý strážil jabloň so zlatými jablkami v záhrade Hesperidiek.Hyginus, Fabulae 151.

Hrdina Perseus, aby dokázal kráľovi Polydektovi svoj božský pôvod podujal sa na jeho podnet zabiť Medúzu jednu z Gorgón. Cestou sa dostal až do pochmúrnej krajiny, kde Graie žili, vystihol chvíľku keď si oko vymieňali a zobral im ho. Graie sa potom vykúpili tak, že Perseovi ukázali cestu ku Gorgonám. Jeho cesta následne viedla cez háj láskavých nýmf. Nymfy Perseovi darovali tri zázračné dary,ktoré mu pomohli splniť jeho úlohu.  

 Referencie  

 Literatúra 


Kategória:Postavy gréckej mytológie